5.000 de credincioşi s-au adunat de Bobotează pe faleza din Portul Tomis.
ÎPS Teodosie le-a spus să păstreze distanţa ca să nu supere autorităţile. 22 de tineri au înotat în mare pentru a prinde una din cele trei cruci. ÎPS Teodosie: Au făcut vaccinul înotând în mare. E cel mai natural şi sănătos vaccin.
Oamenii s-au îmbulzit să ia sticle cu agheasmă. Procesiunea a fost deschisă de care trase de boi şi măgari. ÎPS Teodosie s-a urcat într-o caleaşcă trasă de doi cai pentru a ajunge în Portul Tomis.Înaltpreasfinţitul Teodosie continuă să sfideze. "Sărbătorile niciodată nu pot fi ocolite sau amânate", le-a spus credincioşilor veniţi după agheasmă în Portul Tomis. Cele trei cruci aruncate în mare au fost recuperate de trei tineri, despre care prelatul a spus că au făcut "vaccinul anti-coronavirus" înotând în mare. După terminarea slujbei, oamenii s-au înghesuit pentru a primit sticle cu apă sfinţită.ÎPS Teodosie: "Mi-au mărturisit o bucurie că au făcut vaccinul anti-coronavirus înotând în mare. Cred că e cel mai natural şi mai sănătos vaccin. Prin această sfinţire aţi primit arvuna sănătăţii. Ce era dacă stăteam acasă sau speriaţi pe undeva? Eu vă mulţumesc că m-aţi ascultat, aţi venit aici."Mihai, înotător: "Sărind în apă, îţi cureţi sufletul, Dumnezeu ne binecuvântează şi El le ştie pe toate."Andrei Imbra, înotător: "O să mă şi vaccinez bineînţeles, că asta e şi soluţia, că altceva nu avem de făcut.".